POZIȚIA COMUNĂ (CE) NR. 8/2008

adoptată de Consiliu la 10 martie 2008

în vederea adoptării Regulamentului (CE) nr. …/2008 al Parlamentului European și al Consiliului din … privind enzimele alimentare și de modificare a Directivei 83/417/CEE a Consiliului, a Regulamentului (CE) nr. 1493/1999 al Consiliului, a Directivei 2000/13/CE, a Directivei 2001/112/CE a Consiliului și a Regulamentului (CE) nr. 258/97

(Text cu relevanță pentru SEE)

(2008/C 111 E/03)

PARLAMENTUL EUROPEAN ȘI CONSILIUL UNIUNII EUROPENE,

având în vedere Tratatul de instituire a Comunității Europene, în special articolul 95,

având în vedere propunerea Comisiei,

având în vedere avizul Comitetului Economic și Social European (1),

hotărând în conformitate cu procedura prevăzută la articolul 251 din Tratat (2),

întrucât:

Enzimele alimentare utilizate exclusiv pentru producerea de aditivi alimentari care intră sub incidența Regulamentului (CE) nr. …/2008 al Parlamentului European și al Consiliului din … privind aditivii alimentari (3) ar trebui să fie excluse din domeniul de aplicare a prezentului regulament, întrucât siguranța acestor alimente este deja evaluată și reglementată. Cu toate acestea, în cazul în care enzimele alimentare sunt utilizate ca atare în produse alimentare, acestea intră sub incidența prezentului regulament.

ADOPTĂ PREZENTUL REGULAMENT:

CAPITOLUL I

OBIECTUL, DOMENIUL DE APLICARE ȘI DEFINIȚII

Articolul 1

Obiectul

Prezentul regulament stabilește norme privind enzimele alimentare utilizate în produsele alimentare, inclusiv enzimele utilizate ca auxiliari tehnologici, în scopul asigurării unei funcționări eficiente a pieței interne și al unui nivel înalt de protecție a sănătății umane și a intereselor consumatorilor, inclusiv practicile corecte în comerțul cu alimente, ținând seama, dacă este cazul, de protecția mediului.

În acest scop, prezentul regulament prevede:

Articolul 2

Domeniul de aplicare

(1) Prezentul regulament se aplică enzimelor alimentare astfel cum sunt definite la articolul 3.

(2) Prezentul regulament nu se aplică enzimelor alimentare în cazul și în măsura în care acestea sunt utilizate la producerea următoarelor:

(3) Prezentul regulament se aplică fără a aduce atingere normelor comunitare specifice privind utilizarea enzimelor alimentare:

(4) Prezentul regulament nu se aplică în cazul culturilor microbiene folosite în mod tradițional pentru producția de alimente și care pot produce în mod incidental enzime, dar care nu sunt folosite în mod special pentru obținerea acestora.

Articolul 3

Definiții

(1) În sensul prezentului regulament, se aplică definițiile stabilite în Regulamentul (CE) nr. 178/2002, Regulamentul (CE) nr. 1829/2003 și Regulamentul (CE) nr. …/2008 (18).

(2) Se aplică de asemenea următoarele definiții:

CAPITOLUL II

LISTA COMUNITARĂ A ENZIMELOR ALIMENTARE AUTORIZATE

Articolul 4

Lista comunitară a enzimelor alimentare

Numai enzimele alimentare incluse în lista comunitară pot fi introduse pe piață ca atare și folosite la prepararea produselor alimentare, în conformitate cu normele și condițiile de folosire prevăzute la articolul 7 alineatul (2).

Articolul 5

Interzicerea enzimelor alimentare și/sau a produselor alimentare necorespunzătoare

Nimeni nu poate introduce pe piață o enzimă alimentară sau un produs alimentar în care este prezentă o astfel de enzimă alimentară dacă utilizarea enzimei alimentare nu respectă prezentul regulament și măsurile de punere în aplicare a acestuia.

Articolul 6

Condițiile generale privind includerea enzimelor alimentare în lista comunitară

O enzimă alimentară poate fi inclusă pe lista comunitară numai dacă îndeplinește următoarele condiții și, în cazul în care este necesar, dacă au fost luați în considerare și alți factori legitimi:

Articolul 7

Conținutul listei comunitare a enzimelor alimentare

(1) O enzimă alimentară care satisface condițiile prevăzute la articolul 6 poate, în conformitate cu procedura menționată în Regulamentul (CE) nr. …/2008 (11), să fie inclusă pe lista comunitară.

(2) La introducerea unei enzime alimentare în lista comunitară se precizează următoarele:

(3) Lista comunitară se modifică în conformitate cu procedura prevăzută de Regulamentul (CE) nr. …/2008 (11).

Articolul 8

Enzimele alimentare care intră sub incidența Regulamentului (CE) nr. 1829/2003

O enzimă alimentară care intră sub incidența Regulamentului (CE) nr. 1829/2003 poate fi inclusă în lista comunitară reglementată de prezentul regulament doar după ce a fost autorizată în conformitate cu Regulamentul (CE) nr. 1829/2003.

Articolul 9

Decizii privind interpretarea

În cazul în care este necesar, se poate decide în conformitate cu procedura de reglementare menționată la articolul 15 alineatul (2):

CAPITOLUL III

ETICHETAREA

Articolul 10

Etichetarea enzimelor alimentare și a preparatelor enzimatice alimentare care nu sunt destinate vânzării către consumatorul final

(1) Enzimele alimentare și preparatele enzimatice alimentare care nu sunt destinate vânzării către consumatorul final, fie că sunt vândute individual sau în amestec unele cu altele și/sau cu alte ingrediente alimentare, astfel cum sunt definite la articolul 6 alineatul (4) din Directiva 2000/13/CE, pot fi comercializate numai cu etichetele prevăzute la articolul 11 din prezentul regulament, care trebuie să fie vizibile, citețe și indelebile. Informațiile prevăzute la articolul 11 trebuie să fie furnizate într-un limbaj ușor accesibil cumpărătorilor.

(2) În conformitate cu tratatul, statul membru în care produsul este comercializat poate stabili ca, pe teritoriul său, informațiile prevăzute la articolul 11 să fie furnizate într-una sau mai multe dintre limbile oficiale ale Comunității, care urmează să fie stabilite de statul membru respectiv. Acest lucru nu exclude posibilitatea furnizării informațiilor respective în mai multe limbi.

Articolul 11

Cerințe generale de etichetare pentru enzimele alimentare și preparatele enzimatice alimentare care nu sunt destinate vânzării către consumatorul final

(1) În cazul în care enzimele alimentare și preparatele enzimatice alimentare care nu sunt destinate vânzării către consumatorul final sunt vândute individual sau în amestec unele cu altele și/sau cu alte ingrediente alimentare, pe ambalajele sau pe recipientele lor se indică următoarele informații:

(2) În cazul în care enzimele alimentare și/sau preparatele enzimatice alimentare sunt comercializate în amestec unele cu altele și/sau cu alte ingrediente alimentare, pe ambalajele sau recipientele enzimelor sau preparatelor respective se indică o listă a tuturor componentelor în ordinea descrescătoare a procentului corespunzător fiecăreia față de total.

(3) Ambalajele sau recipientele preparatelor enzimatice alimentare trebuie să cuprindă o listă a tuturor componentelor în ordine descrescătoare a ponderii fiecăruia față de total.

(4) Prin derogare de la alineatele (1), (2) și (3) informațiile solicitate la alineatul (1) literele (e)-(g) și alineatele (2) și (3) pot să apară doar pe documentele de expediere, care trebuie furnizate odată cu livrarea sau înaintea acesteia, cu condiția ca mențiunea „nu este destinat vânzării cu amănuntul” să apară într-un loc vizibil cu ușurință pe ambalajul sau recipientul produsului respectiv.

(5) Prin derogare de la alineatele (1), (2) și (3), în cazul în care enzimele alimentare și preparatele enzimatice alimentare sunt furnizate în rezervoare, toate informațiile pot să apară doar pe documentele de expediere, care trebuie furnizate odată cu livrarea.

Articolul 12

Etichetarea enzimelor alimentare și a preparatelor enzimatice alimentare care sunt destinate vânzării către consumatorul final

(1) Fără a aduce atingere Directivei 2000/13/CE, Directivei 89/396/CEE a Consiliului din 14 iunie 1989 privind indicarea sau marcarea care permite identificarea lotului din care face parte un produs alimentar (19) și Regulamentului (CE) nr. 1829/2003, enzimele alimentare vândute individual sau în amestec unele cu altele și/sau cu alte ingrediente alimentare destinate a fi vândute consumatorului final pot fi comercializate numai în cazul în care se indică următoarele informații pe ambalajele acestora:

(2) Pentru informațiile prevăzute la alineatul (1) al prezentului articol se aplică articolul 13 alineatul (2) din Directiva 2000/13/CE în mod corespunzător.

Articolul 13

Alte cerințe de etichetare

Articolele 10-12 se aplică fără a aduce atingere actelor cu putere de lege și actelor administrative mai detaliate sau mai extinse privind metrologia sau care se aplică în cazul prezentării, clasificării, ambalării și etichetării substanțelor și a preparatelor periculoase sau în cazul transportului unor astfel de substanțe sau preparate.

CAPITOLUL IV

DISPOZIȚII PROCEDURALE ȘI PUNEREA ÎN APLICARE

Articolul 14

Obligații de informare

(1) Producătorul sau utilizatorul unei enzime alimentare informează imediat Comisia cu privire la orice informație științifică sau tehnică nouă care ar putea afecta evaluarea siguranței enzimei alimentare respective.

(2) În cazul unei enzime alimentare deja aprobate în conformitate cu prezentul regulament care este preparată prin metode de producție sau cu utilizarea de materii prime în mod semnificativ diferite de cele incluse în evaluarea riscurilor realizată de Autoritatea Europeană pentru Siguranța Alimentară (denumită în continuare „autoritatea”), producătorul sau utilizatorul trebuie să înainteze Comisiei, înainte de comercializare, datele necesare pentru a permite o evaluare de către autoritate a enzimei alimentare din punct de vedere al modificărilor asupra metodei sau caracteristicilor de producție.

(3) La cererea Comisiei, producătorul sau utilizatorul unei enzime alimentare trebuie să furnizeze informații cu privire la utilizările efective ale enzimei alimentare respective. Astfel de informații se pun la dispoziția statelor membre de către Comisie.

Articolul 15

Comitetul

(1) Comisia este asistată de Comitetul permanent pentru lanțul alimentar și sănătatea animală.

(2) Atunci când se face trimitere la prezentul alineat, se aplică articolele 5 și 7 din Decizia 1999/468/CE, având în vedere dispozițiile de la articolul 8 din respectiva decizie.

Termenul prevăzut la articolul 5 alineatul (6) din Decizia 1999/468/CE se stabilește la trei luni.

(3) Atunci când se face referire la prezentul alineat, se aplică articolul 5a alineatele (1)-(4) și articolul 7 din Decizia 1999/468/CE, ținând seama de dispozițiile articolului 8 din respectiva decizie.

Articolul 16

Finanțarea comunitară a politicilor armonizate

Temeiul juridic pentru finanțarea măsurilor care rezultă din prezentul regulament este articolul 66 alineatul (1) litera (c) din Regulamentul (CE) nr. 882/2004.

CAPITOLUL V

DISPOZIȚII TRANZITORII ȘI FINALE

Articolul 17

Elaborarea listei comunitare a enzimelor alimentare

(1) Lista comunitară a enzimelor alimentare se elaborează pe baza cererilor înaintate în conformitate cu alineatul (2).

(2) Părțile interesate pot înainta cereri pentru includerea unei enzime alimentare pe lista comunitară.

Termenul limită pentru înaintarea acestor cereri este de 24 de luni de la data aplicării măsurilor de punere în aplicare care urmează să fie stabilite în conformitate cu articolul 9 alineatul (1) din Regulamentul (CE) nr. …/2008 (11).

(3) Comisia instituie un registru al tuturor enzimelor alimentare a căror includere pe lista comunitară trebuie examinată și pentru care, în conformitate cu alineatul (2) al prezentului articol, a fost înaintată o cerere conformă cu criteriile de valabilitate care urmează să fie stabilite în conformitate cu articolul 9 alineatul (1) din Regulamentul (CE) nr. …/2008 (11) (denumit în continuare „registrul”). Registrul se pune la dispoziția publicului.

Comisia supune cererile spre avizare autorității.

(4) Lista comunitară este adoptată de Comisie în conformitate cu procedura prevăzută de Regulamentul (CE) nr. …/2008 (11), după ce autoritatea a emis un aviz pentru fiecare dintre enzimele alimentare incluse în registru.

Cu toate acestea, prin derogare de la procedura respectivă:

(5) Dacă este necesar, orice măsuri tranzitorii corespunzătoare în sensul prezentului articol, destinate să modifice elemente neesențiale ale prezentului regulament, printre altele prin completarea acestuia, se adoptă în conformitate cu procedura de reglementare cu control menționată la articolul 15 alineatul (3).

Articolul 18

Măsuri tranzitorii

(1) Fără a aduce atingere articolelor 7 și 17 din prezentul regulament, la elaborarea listei comunitare se includ următoarele enzime alimentare:

(2) Enzimele alimentare, preparatele enzimatice alimentare și produsele alimentare cu conținut de enzime alimentare, care au fost introduse pe piață sau etichetate înainte de … (20) și care nu îndeplinesc dispozițiile articolelor 10-12, pot fi comercializate până la data de durabilitate minimă a acestora sau data limită de consum.

Articolul 19

Modificări ale Directivei 83/417/CEE

În Directiva 83/417/CEE, în anexa I secțiunea III litera (d), liniuțele se înlocuiesc cu următorul text:

Articolul 20

Modificări ale Regulamentului (CE) nr. 1493/1999

La articolul 43 din Regulamentul (CE) nr. 1493/1999 se adaugă următorul alineat:

Articolul 21

Modificări ale Directivei 2000/13/CE

Directiva 2000/13/CE se modifică după cum urmează:

Articolul 22

Modificări ale Directivei 2001/112/CE

În Directiva 2001/112/CE, la anexa I secțiunea II punctul 2 liniuțele a patra, a cincea și a șasea se înlocuiesc cu următorul text:

Articolul 23

Modificări ale Regulamentului (CE) nr. 258/97

La articolul 2 alineatul (1) din Regulamentul (CE) nr. 258/97 se adaugă următoarea literă:

Articolul 24

Intrarea în vigoare

Prezentul regulament intră în vigoare în a douăzecea zi de la data publicării sale în Jurnalul Oficial al Uniunii Europene.

Articolul 4 se aplică de la data aplicării listei comunitare. Până la data respectivă, dispozițiile naționale în vigoare privind introducerea pe piață și utilizarea enzimelor alimentare și a produselor alimentare preparate cu enzime alimentare continuă să se aplice în statele membre.

Articolele 10-13 se aplică de la … (20).

(1) JO C 168, 20.7.2007, p. 34.

(2) Avizul Parlamentului European din 10 iulie 2007 (nepublicat încă în Jurnalul Oficial), Poziția comună a Consiliului din 10 martie 2008, Poziția Parlamentului European din … (nepublicată încă în Jurnalul Oficial) și Decizia Consiliului din …

(3) A se vedea pagina 10 din prezentul Jurnal Oficial.

(4) JO L 10, 12.1.2002, p. 58. Directivă, astfel cum a fost modificată prin Regulamentul (CE) nr. 1182/2007 (JO L 273, 17.10.2007, p. 1).

(5) JO L 237, 26.8.1983, p. 25. Directivă, astfel cum a fost modificată ultima dată prin Regulamentul (CE) nr. 807/2003 (JO L 122, 16.5.2003, p. 36).

(6) JO L 179, 14.7.1999, p. 1. Regulament, astfel cum a fost modificat ultima dată prin Regulamentul (CE) nr. 1234/2007 (JO L 299, 16.11.2007, p. 1).

(7) JO L 43, 14.2.1997, p. 1. Regulament, astfel cum a fost modificat ultima dată prin Regulamentul (CE) nr. 1882/2003 (JO L 284, 31.10.2003, p. 1).

(8) A se vedea pagina 1 din prezentul Jurnal Oficial.

(9) JO L 31, 1.2.2002, p. 1. Regulament, astfel cum a fost modificat ultima dată prin Regulamentul (CE) nr. 575/2006 (JO L 100, 8.4.2006, p. 3).

(10) JO L 268, 18.10.2003, p. 1.

(11) A se vedea pagina 1 din prezentul Jurnal Oficial.

(12) JO L 61, 18.3.1995, p. 1. Directivă, astfel cum a fost modificată ultima dată prin Directiva 2006/52/CE (JO L 204, 26.7.2006, p. 10).

(13) JO L 194, 31.7.2000, p. 1. Regulament, astfel cum a fost modificat ultima dată prin Regulamentul (CE) nr. 1300/2007 (JO L 289, 7.11.2007, p. 8).

(14) JO L 109, 6.5.2000, p. 29. Directivă, astfel cum a fost modificată ultima dată prin Directiva 2007/68/CE (JO L 310, 28.11.2007, p. 11).

(15) JO L 268, 18.10.2003, p. 24.

(16) JO L 184, 17.7.1999, p. 23. Decizie, astfel cum a fost modificată prin Decizia 2006/512/CE a Consiliului (OJ L 200, 22.7.2006, p. 11).

(17) JO L 165, 30.4.2004, p. 1. Versiune rectificată în JO L 191, 28.5.2004, p. 1. Regulament, astfel cum a fost modificat prin Regulamentul (CE) nr. 1791/2006.

(18) A se vedea pagina 10 din prezentul Jurnal Oficial.

(19) JO L 186, 30.6.1989, p. 21. Directivă, astfel cum a fost modificată ultima dată prin Directiva 92/11/CEE (JO L 65, 11.3.1992, p. 32).

(20) 12 luni după data intrării în vigoare a prezentului regulament.

(21) JO L …”.

(22) JO L …”.

(23) JO L …”.

(24) JO L …”.

EXPUNEREA MOTIVELOR CONSILIULUI

I. INTRODUCERE

La 28 iulie 2006, Comisia a adoptat o propunere de regulament al Parlamentului European și al Consiliului privind enzimele alimentare (1). Propunerea se bazează pe articolul 95 din Tratatul de instituire a Comunității Europene.

Parlamentul European și-a dat avizul la prima lectură la 10 iulie 2007 (2).

În urma avizului la prima lectură al Parlamentului European, Comisia a prezentat o propunere modificată la 24 octombrie 2007 (3).

La 10 martie 2008, Consiliul a adoptat poziția sa comună în temeiul articolului 251 alineatul (2) din Tratat.

În cadrul lucrărilor sale, Consiliul a ținut seama, de asemenea, de avizul Comitetului Economic și Social European, adoptat la 25 aprilie 2007 (4).

II. OBIECTIV

Regulamentul propus, ca parte a unei serii de patru propuneri destinate revizuirii normelor comunitare referitoare la amelioratorii alimentari, introduce pentru prima dată norme armonizate cu privire la enzimele alimentare utilizate în produsele alimentare și instituie o listă comunitară a enzimelor alimentare, precum și norme de etichetare a enzimelor alimentare și a preparatelor cu enzime alimentare.

Normele armonizate urmăresc să asigure funcționarea corespunzătoare a pieței interne, inclusiv practicile corecte în comerțul cu alimente, precum și un nivel înalt de protecție a sănătății umane, a intereselor consumatorului și a mediului înconjurător.

III. ANALIZA POZIȚIEI COMUNE

1. Observații introductive

Poziția comună reflectă rezultatul examinării de către Consiliu a propunerii Comisiei. Consiliul a introdus o serie de modificări la textul în cauză, unele dintre acestea fiind inspirate de amendamentele propuse de Parlamentul European. Consiliul, din proprie inițiativă, a introdus în fiecare dintre cele trei propuneri sectoriale unele dintre amendamentele Parlamentului European, în vederea armonizării dispozițiilor acestora. Modificările introduse de către Consiliu pot fi rezumate după cum urmează:

— Preferința pentru o bază juridică unică: articolul 95 din tratat (în conformitate cu amendamentul 35)

În conformitate cu jurisprudența consacrată (5), baza juridică a unui act trebuie determinată având în vedere scopul și conținutul acestuia. Dacă examinarea unei măsuri comunitare indică faptul că aceasta servește unui scop dublu sau că are o componentă dublă și că unul dintre scopuri sau una dintre componente poate fi identificat(ă) ca principal(ă) sau predominant(ă), în timp ce celălalt (cealaltă) este doar incidental(ă), actul trebuie să fie întemeiat pe o bază juridică unică, mai exact aceea necesară în vederea scopului sau componentei (6) principal(e) sau predominant(e). În acest caz, Consiliul a considerat că aspectele legate de agricultură ale propunerii sunt doar incidentale, în timp ce obiectivul pieței interne reprezintă scopul sau componenta principal(ă) sau predominant(ă) și, ca atare, în conformitate cu jurisprudența CEJ, a decis să rețină articolul 95 ca bază juridică unică.

— Noțiunea de inducere în eroare a consumatorului (în conformitate cu amendamentul 4)

Consiliul a inclus, în cadrul considerentului 6, elemente care integrează noțiunea de inducere în eroare a consumatorului.

— Protecția mediului

Consiliul consideră că, în afara dovezilor științifice, autorizarea enzimelor alimentare ar trebui să țină seama și de alți factori relevanți, precum protecția mediului. Consiliul a inclus, de asemenea, o referință la protecția mediului în cadrul obiectivelor regulamentului.

— Procedura de reglementare cu control în cadrul comitologiei (în conformitate cu amendamentele 28 și 30)

Consiliul a adaptat propunerea la noile norme privind procedura de comitologie, care prevăd aplicarea procedurii de reglementare cu control pentru adoptarea măsurilor de completare a regulamentului.

— Supunerea deciziilor privind interpretarea procedurii de reglementare în cadrul comitologiei

Consiliul a reunit toate dispozițiile referitoare la deciziile privind interpretarea în cadrul unui nou articol unic și, întrucât acestea nu ar completa regulamentul propus, le-a supus procedurii de reglementare fără control în cadrul comitologiei.

— Măsuri tranzitorii pentru produsele deja existente pe piață (în conformitate cu amendamentul 36)

Consiliul a prevăzut o perioadă de tranziție de un an de la data intrării în vigoare a regulamentului propus. Produsele alimentare introduse pe piață sau etichetate conform legii în cursul acestui an pot fi comercializate până la data minimă de valabilitate sau până la data de expirare a valabilității lor.

— Dispoziție privind interzicerea introducerii pe piață a enzimelor alimentare neconforme (în conformitate cu amendamentul 15)

Din motive de claritate, de certitudine juridică și din rațiuni legate de buna funcționare a pieței, Consiliul a introdus un articol privind interzicerea introducerii pe piață a enzimelor alimentare neconforme. Această dispoziție este compatibilă cu propunerile privind aromele alimentare și aditivii alimentari.

— Autorizarea enzimelor care intră sub incidența Regulamentului (CE) nr. 1829/2003 al Parlamentului European și al Consiliului din 22 septembrie 2003 privind produsele alimentare și furajele modificate genetic (7) [în conformitate cu amendamentele 7 și 34 (a doua parte)]

Consiliul este de acord cu posibilitatea de desfășurare simultană a celor două proceduri de autorizare pentru orice substanță. Consiliul a supus acest principiu unor modificări de formulare, pentru a asigura o mai mare compatibilitate a acestei dispoziții cu Regulamentul (CE) nr. 1829/2003.

— Etichetarea

Consiliul a simplificat și a consolidat dispozițiile privind etichetarea, cu respectarea distincției dintre etichetarea produselor comercializate de la o întreprindere la alta și cerințele de etichetare pentru produsele destinate comercializării către consumatorul final. Deși Consiliul a organizat capitolul privind etichetarea într-un mod diferit față de cel propus de Parlamentul European, principiile care stau la baza conținutului acestuia sunt în conformitate cu amendamentele 21 (prima și a doua parte), 22, 23, 24, 25 și 27.

Comisia a acceptat poziția comună adoptată de către Consiliu.

2. Amendamentele Parlamentului European

Cu ocazia votului în plen din 10 iulie 2007, Parlamentul European a adoptat 33 de amendamente la propunere.

Consiliul a încorporat, în cadrul poziției sale comune, 21 de amendamente, integral sau în principiu.

(a) Amendamente încorporate în poziția comună

În plus față de amendamentele menționate în partea 1 de mai sus, poziția comună încorporează, integral sau în principiu, alte amendamente la prima lectură ale Parlamentului European, destinate îmbunătățirii sau clarificării textului propunerii, în special amendamentele 10, 12 (prima parte), 14 (a treia și a cincea parte), 16 (a doua parte), 20, 31 și 34 (prima parte).

(b) Amendamente care nu au fost introduse (8)

Consiliul nu a putut încorpora toate amendamentele, din următoarele motive:

— Enzimele adăugate la produsele alimentare cu scop nutrițional sau utilizate ca adjuvanți pentru digestie [amendamentele 3, 11 și 12 — considerentul 4, articolele 2 alineatul (2) litera (c nou) și articolul 2 alineatul (4)]

Consiliul consideră că nu este necesar să se menționeze explicit faptul că enzimele destinate consumului uman direct (precum enzimele utilizate cu scop nutrițional sau ca adjuvanți alimentari) sunt excluse din domeniul de aplicare al regulamentului propus. De fapt, domeniul de aplicare al regulamentului propus include doar enzimele adăugate la produsele alimentare pentru a îndeplini o funcție tehnologică.

În ceea ce privește amendamentul 12 (prima parte), Consiliul subliniază excluderea culturilor utilizate „în mod tradițional” în fabricarea produselor alimentare (de exemplu, brânza, vinul etc.) și care ar putea produce incidental enzime. În fapt, eliminarea sintagmei „în mod tradițional” ar extinde domeniul de aplicare al excluderii și ar putea avea drept consecință situația în care culturile adăugate produselor alimentare pentru funcția tehnologică a enzimei pe care o produc (de exemplu, de conservare) nu ar fi reglementate.

— Enzime care prezintă un beneficiu pentru consumator [amendamentele 4, 16 (a treia parte) — considerentul 6, articolul 6 litera (c)]

Regulamentul propus se referă la enzime adăugate la produsele alimentare pentru a îndeplini o funcție tehnologică și, de aceea, în majoritatea cazurilor, utilizarea enzimelor are drept consecință un proces de producție care protejează mai bine mediul înconjurător, ceea ce reprezintă un avantaj mai degrabă indirect, decât direct pentru consumator.

— Organisme modificate genetic (OMG)

(a) Etichetarea OMG [amendamentele 14 (a patra parte), 32, 37 (punctul ba), 38 — articolele 3 alineatul (3 nou), 13, 21 alineatul (2) și considerentul 11]

Astfel cum este menționat la considerentul 17, enzimele alimentare se supun dispozițiilor privind etichetarea stabilite în Directiva 2000/13/CE a Parlamentului European și a Consiliului din 20 martie 2000 privind apropierea legislațiilor statelor membre referitoare la etichetarea și prezentarea produselor alimentare, precum și la publicitatea acestora (9) și în Regulamentul (CE) nr. 1829/2003 al Parlamentului European și al Consiliului din 22 septembrie 2003 privind produsele alimentare și furajele (10) modificate genetic. Consiliul a adoptat o abordare prudentă, neacceptând amendamentele care ar putea să interfereze cu domeniul de aplicare al regulamentelor orizontale în vigoare.

(b) Identificatorul unic astfel cum este definit în Regulamentul (CE) nr. 1830/2003 [amendamentul 18 — articolul 7 alineatul (2) litera (b)]

Din rațiuni de proporționalitate și simplificare, Consiliul a eliminat referința potrivit căreia specificarea enzimei în lista comunitară de enzime alimentare ar indica identificatorul unic atribuit OMG-ului, astfel cum este definit în Regulamentul (CE) nr. 1830/2003 al Parlamentului European și al Consiliului din 22 septembrie 2003 privind trasabilitatea produselor destinate alimentației umane sau animale, produse din organisme modificate genetic (11). În cazurile în care se aplică, dispozițiile articolului 6 alineatul (2) litera (b) ar fi suficiente pentru a asigura aceste informații. Astfel, amendamentul 18 este superfluu.

— Cerințele deja abordate în cadrul Regulamentului (CE) nr. 178/2002 privind dispozițiile și cerințele generale ale legislației alimentare (amendamentele 6, 8, 16)

(a) Principiul precauției [amendamentele 6, 16 (prima parte) — considerentul 9 și articolul 6]

Principiul precauției este unul dintre principiile generale care stau la baza legislației alimentare generale (12). În consecință, acesta se aplică regulamentului propus și nu necesită o referință specifică. În plus, în cadrul analizelor de risc, principiul precauției poate fi avut în vedere doar în contextul gestionării riscurilor și niciodată în faza de evaluare a riscurilor, astfel cum a sugerat Parlamentul European.

(b) Publicarea avizelor Autorității Europene pentru Siguranța Alimentară (EFSA) (amendamentul 8 — considerentul 14)

Publicarea avizelor EFSA este deja prevăzută în articolul 38 alineatul (1) litera (b) din Regulamentul (CE) nr. 178/2002.

— Reevaluarea la fiecare 10 ani (amendamentul 9 — considerentul 19)

Din punctul de vedere al Consiliului, un sistem de observare continuă și de reevaluare ori de câte ori este necesar, având în vedere schimbarea condițiilor și apariția unor noi informații științifice, va garanta siguranța alimentară. O revizuire suplimentară la fiecare 10 ani ar reprezenta o sarcină administrativă inutilă pentru producători, utilizatori, EFSA, Comisie și statele membre.

— Decizii supuse procedurii de reglementare fără control în cadrul comitologiei [amendamentul 13 — articolul 9 alineatul (a)]

Deciziile privind includerea sau nu a unei substanțe în domeniul de aplicare al regulamentului propus au un caracter interpretativ și nu vor completa regulamentul. Prin urmare, acestea nu ar intra în domeniul de aplicare al procedurii de reglementare cu control în cadrul comitologiei.

— Definiția enzimelor [amendamentele 14, 17 — articolul 3 alineatul (2), articolul 7 alineatul (2) litera (a)]

Obiectul prezentului regulament îl constituie „enzimele alimentare” și acesta este definit. O definiție suplimentară a „enzimelor” nu pare să fie esențială.

— Specificații la includerea enzimelor alimentare în listă [amendamentul 19 — articolul 7 alineatul (2) literele (c)-(f)]

La articolul 7 alineatul (2) literele (c)-(e), Consiliul a preferat să prevadă anumite specificații doar dacă este necesar și nu mai frecvent decât este necesar.

La articolul 7 alineatul (2) litera (f) Consiliul consideră că sintagma „în cazul în care este necesar” ar trebui păstrată. Necesitatea acestui fel de etichetare se referă doar la un număr restrâns de cazuri, în care starea fizică a produselor alimentare s-a modificat datorită utilizării enzimelor alimentare. Doar în aceste cazuri, consumatorul trebuie informat cu privire la situație.

— Etichetarea

Deși Consiliul a organizat capitolul privind etichetarea într-un mod diferit față de cel propus de Parlamentul European, principiile care stau la baza conținutului acestuia sunt în conformitate cu unele dintre amendamentele referitoare la articolele 10-13. Cu toate acestea, Consiliul nu a putut să accepte anumite amendamente propuse de Parlamentul European, întrucât Consiliul consideră că dispozițiile fie sunt deja încorporate, fie fac deja parte din altă legislație comunitară specifică.

Amendamentul 21 (a treia parte) prevede menționarea pe etichetă a informațiilor privind efectele adverse ale utilizării enzimelor în cantități excesive. Cu toate acestea, EFSA a ținut deja cont de aceste informații în cursul procedurii de evaluare și, atunci când este cazul, autorizarea enzimelor alimentare s-ar supune condițiilor corespunzătoare de utilizare.

Amendamentele 32 și 37 (ultima parte) nu sunt compatibile cu Directiva 2000/13/CE care prevede o derogare de la cerințele de etichetare pentru substanțele utilizate ca auxiliari tehnologici, care sunt prezente în produsul final doar sub formă de reziduuri inevitabile din punct de vedere tehnic și care nu au niciun efect tehnologic asupra produsului alimentar.

Informațiile cu privire la funcția tehnologică a enzimei, prevăzute în amendamentul 37 (a doua parte), nu ar fi utile persoanelor care nu sunt de specialitate.

— Procedura „accelerată” pentru enzimele existente în prezent pe piață [amendamentul 29 — articolul 17 alineatul (4) litera (c nou)]

Consiliul consideră că toate enzimele alimentare ar trebui să fie supuse aceleiași proceduri de evaluare a siguranței de către EFSA, organismul comunitar de evaluare a riscurilor.

Amendamentul 2 se referă la redactare și nu a fost introdus.

IV. CONCLUZII

Consiliul consideră că prezenta poziție comună răspunde diferitelor preocupări și interese într-o formă echilibrată, care respectă obiectivele regulamentului. Consiliul așteaptă cu interes să poarte discuții constructive cu Parlamentul European, care să permită adoptarea în scurt timp a regulamentului, asigurând astfel un nivel înalt de protecție a sănătății umane și a consumatorului.

(1) COM(2006) 425 final.

(2) Doc. 11641/07 CODEC 777.

(3) COM(2007) 670 final.

(4) JO C 168, 20.7.2007, p. 29.

(5) A se vedea cauza C-45/86, Comisia c. Consiliul [1987] ECR 1493, alineatul (11); cauza C-300/89 Comisia c. Consiliul (Dioxidul de titaniu) [1991] ECR I-2867, alineatul (10); cauza C-268/94 Portugalia c. Consiliul [1996] ECR I-6177, alineatul (22); și cauza C-176/03 Comisia c. Consiliul [2005] ECR I-0000, alineatul (45).

(6) A se vedea cauza C-36/98, Spania c. Consiliul [2001] ECR I-779, alineatul (59); cauza C-211/01 Comisia c. Consiliul [2003] ECR I-8913, alineatul (39); și cauza C-338/01 Comisia c. Consiliul [2004] ECR I-4829, alineatul (55).

(7) JO L 268, 18.10.2003, p. 1.

(8) Numerotarea articolelor în această parte se referă la textul poziției comune.

(9) JO L 109, 6.5.2000, p. 29. Directivă, astfel cum a fost modificată ultima dată prin Directiva 2007/68/CE (JO L 310, 28.11.2007, p. 11).

(10) JO L 268, 18.10.2003, p. 1.

(11) JO L 268, 18.10.2003, p. 24.

(12) Regulamentul (CE) nr. 178/2002 al Parlamentului European și al Consiliului din 28 ianuarie 2002 de stabilire a principiilor și a cerințelor generale ale legislației alimentare, de instituire a Autorității Europene pentru Siguranța Alimentară și de stabilire a procedurilor în domeniul siguranței produselor alimentare (JO L 31, 1.2.2002, p. 1). Regulament, astfel cum a fost modificat ultima dată prin Regulamentul (CE) nr. 575/2006 (JO L 100, 8.4.2006, p. 34).